CELEX: 62003TJ0327
Language: ro
Date: 2007-07-11 00:00:00
Title: Hotărârea Tribunalului de Primă Instanță (camera a doua) din data de 11 iulie 2007.#Stichting Al-Aqsa împotriva Consiliului Uniunii Europene.#Politica externă și de securitate comună - Măsuri restrictive îndreptate împotriva anumitor persoane și entități în vederea combaterii terorismului - Îngheţarea fondurilor - Acţiune în anulare - Motivare.#Cauza T-327/03.

Hotărârea Tribunalului de Primă Instanță (Camera a doua) din 11 iulie 2007 – Al‑Aqsa/Consiliul Uniunii Europene
      (Cauza T‑327/03)
      „Politica externă și de securitate comună – Măsuri restrictive îndreptate împotriva anumitor persoane și entități în vederea combaterii terorismului – Înghețarea fondurilor – Acțiune în anulare – Motivare”
      1.                     Procedură – Decizie prin care se înlocuiește în cursul procedurii decizia atacată (a se vedea punctele 33-36)
      2.                     Acte ale instituțiilor – Motivare – Obligație – Întindere [art. 253 CE; Regulamentul nr. 2580/2001 al Consiliului; Poziția
            comună 2001/931 a Consiliului, art. 1 alin. (4) și (6)] (a se vedea punctele 53-58)
      3.                     Acte ale instituțiilor – Motivare – Obligație – Înlăturarea unui viciu de motivare în cursul procedurii contencioase – Inadmisibilitate
            (art. 253 CE) (a se vedea punctul 65)
      Obiectul 
      
         
               Cerere de anulare în parte, pe de o parte, a Deciziei 2003/480/CE a Consiliului din 27 iunie 2003 de punere în aplicare a
                  articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva
                  anumitor persoane și entități în vederea combaterii terorismului și de abrogare a Deciziei 2002/974/CE (JO L 160, p. 81) și,
                  pe de altă parte, a Deciziei 2003/646/CE a Consiliului din 12 septembrie 2003 de punere în aplicare a articolului 2 alineatul
                  (3) din Regulamentul nr. 2580/2001 și de abrogare a Deciziei 2003/480 (JO L 229, p. 22)
               
            Dispozitivul 
      
         
                  1)
               
               
                  
               
               
                  	Anulează Decizia 2006/379/CE a Consiliului din 29 mai 2006 de punere în aplicare a articolului 2 alineatul (3) din Regulamentul
                     (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii
                     terorismului și de abrogare a Deciziei 2005/930/CE, în măsura în care aceasta privește Stichting Al‑Aqsa.
                  
               
            
         
                  2)
               
               
                  
               
               
                  	Constată că nu este necesar să se pronunțe asupra fondului cererii având ca obiect declararea, în temeiul articolului 241
                     CE, a nelegalității Regulamentului nr. 2580/2001 al Consiliului din 27 decembrie 2001.
                  
               
            
         
                  3)
               
               
                  
               
               
                  	Obligă Consiliul să suporte propriile cheltuieli de judecată, precum și cheltuielile de judecată efectuate de Stichting Al‑Aqsa.
               
            
         
                  4)
               
               
                  
               
               
                  	Regatul Țărilor de Jos suportă propriile cheltuieli de judecată.